તમે સાંજે પાર્કમાં લટાર મારવા નીકળો છો. મોટા ભાગના લોકો ક્યાં તો એકલા એકલા માથે હેડફોન લગાડીને પોતાની ધુનમાં જતા દેખાય અથવા એકલા એકલા વાતો કરતા જતા દેખાય (પછી ધ્યાનપૂર્વક જોઈએ તો ખબર પડે કે બ્લ્યુ ટૂથથી કોઈકની સાથે વાત કરે છે, હેન્ડસ ફ્રી મોબાઈલ દ્વારા !) અથવા છૂટીછવાઈ બેંચો પર બાળક- જુવાન – પ્રૌઢ – વૃદ્ધ મોબાઈલ પકડીને એકલા – અટૂલા બેઠા હોય! ટોળે વળી, એકબીજાને અડેલીને બેઠેલા, ટોળટપ્પા મારતા પ્રસન્ન મનુષ્યોનો જમાનો તો મારા ભાઈ, ગયો અથવા જવામાં છે !